49b0027a4cf40e682802a4912ecff8b3
##### Ο έρπης είναι μεταδοτικός;


oralmedsurg.com
2021.04

Πρόκειται για λοιμώδες νόσημα οφειλόμενο στον ιό του απλού έρπητα με δυνατότητα μετάδοσης μέσω άμεσης επαφής ή σταγονιδίων στοματικών εκκρίσεων ή βλαβών από ασυμπτωματικό ή συμπτωματικό άτομο. Η διασπορά μπορεί να γίνει τόσο σε άλλο άτομο όσο και στο ίδιο άτομο από το στόμα στα μάτια, στο δέρμα των δακτύλων του χεριού, στα γεννητικά όργανα κ.ά.. Βάσει αυτών των δεδομένων η τήρηση αυστηρών μέτρων προσωπικής υγιεινής είναι επιβεβλημένη για το διάστημα όπου ο ιός θεωρείται ικανός να μεταδοθεί. 



c4c16ad49aa43966c6050691fa12bd19
##### Υπάρχει διαφορά μεταξύ του HSV-1 και HSV-2;


oralmedsurg.com
2021.04

Και τα 2 στελέχη ανήκουν στην οικογένεια των ερπητοϊών. Ο HSV-1 θεωρείται κυρίως υπαίτιος για στοματικές και οφθαλμικές λοιμώξεις ενώ ο ΗSV-2 αιτιάται προσβολή των γεννητικών οργάνων. Εντούτοις είναι πιθανό στοματικές βλάβες να οφείλονται στον HSV-2 ως αποτέλεσμα π.χ. στοματο-γεννητικής επαφής. Φυσικά για την φυσική ιστορία της λοίμωξης δεδομένου ασθενή το είδος του στελέχους δεν έχει ιδιαίτερη σημασία. 



682492b68cd3dc9bbf501e79fd6792f4
##### Υπάρχουν παράγοντες που συμβάλλουν στην επανενεργοποίηση του ιού;


oralmedsurg.com
2021.04

Ο ιός μετά την πρωτολοίμωξη βρίσκεται σε λανθάνουσα κατάσταση στον οργανισμό. Διάφοροι παράγοντες όπως έντονο στρες, έντονη έκθεση στον ήλιο, προηγηθείσα λοίμωξη, καταπονημένο ανοσοποιητικό σύστημα, η έμμηνος ρύση κ.ά. ενδέχεται να συμβάλουν στην αναζωπύρωση του ιού. 


